ፕሬዚዳንት ዶናልድ ትራምፕ የአሜሪካ ፌደራል ምርመራ ቢሮ ዳይሬክተርን ከሥልጣን አባረሩ
ፕሬዝዳንት ዶናልድ ትራምፕ የአሜሪካ ፌደራል ምርመራ ቢሮ /ኤፍ ቢ አይ/ ዳይሬክተር ጀምስ ኮሜይን በድንገት ከሥልጣን አባረሩ፡፡የአሜሪካን ብሄራዊ ደህንነትና ወንጅል ነክ ምርመራዎችን በሙሉ በበላይነት የሚቆጣጠረው የፌደራል ምርመራ ቢሮ ኤፍ ቢ አይን በዳይሬክተርነት የሚመሩት ጀምስ ኮሜይ በድንገት ከሥልጣናቸው እንዲነሱ ተደርጓል ።ጀምስ ኮሜይ ሎስ አንጀለስ ዉስጥ በሚገኘዉ ቢሮአቸው ሠራተኞችን  ሰብስበዉ ንግግር እያደረጉ ባሉበት ቅፅበት ከፊት ለፊታቸዉ ያለው የቴሌቪዥን መስኮት ማሳየት የጀመረውን ሰበር ዜና ማመን አቅቷቸዋል፡፡ኮሜይ ንግግራቸዉን አቋርጠዉ ፈገግ አሉ፡፡ ነገሩን ቀለል ያለ ለማስመሰል ዳይሬክተሩ ቀልድ የቀላቀለ ፈገግታቸዉን  ሳያጠፉ ስልክ አንስተዉ  ደወሉ፡፡ በእርግጥም ፕሬዚዳንት ዶናልድ ትራምፕ የጻፉት የማሰናበቻ ደብዳቤ ቢሮአቸው መድረሱ ተነገራቸው፡፡ኮሜይ ለሥራ ባለደረቦች እያደረጉ ያሉትን ንግግር  አቋርጠው  ስልክ  በመደወል  ዶናልድ ትራምፕ  የጻፉት  የማሰናበቻ ደብዳቤ መድረሱ በማረጋጋጥ  ችለዋል ።ለዳይሬክተሩ በድንገት መባረር እንደ ምክንያት የተጠቀሱት ኮሜይ ባለፈው ሳምንት በምርጫ  ወቅት  በሂላሪ ክልንተን የኢማይል ክስ በተመለከተ ለኮንግረሱ የተሳሳተ ሪፖርት አቅርበዋል  ሲሆን ሁለተኛው  ግን በምርጫው ወቅት ዶናልድ  ትራምፕ ፈጥረዋል የተባለውን ድብቅ ግንኙነት  ዳይሬክተሩ ለማጋለጥ  በመቃረባቸው  መሆኑን ዴሞክራቶች ይናገራሉ  ።አሁንም የሚነገረው  ሩስያ ትራምፕ እንዲያሸንፉ በኢንተርኔት ፈፅማለች የተባለዉን ጉዳይ ኮሜይ  የሚያጋልጡ  ከሆነ ሰውየው ለፕሬዚዳንት ትራምፕ አደጋ መሆናቸዉ አያጠያይቅም ነዉ የተባለው፡፡    